ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2021

# RAPORT DE SPECIALITATE

la proiectul de hotărâre

privind scoaterea din funcțiune a unui imobil din domeniul privat al municipiului

Câmpulung Moldovenesc în vederea casării, demolării și valorificării

**INIŢIATOR PROIECT DE HOTÃRÂRE:**

#### Primar, Negură Mihăiță

Cu privire la proiectul de hotărâre privind scoaterea din funcțiune a unui imobil din domeniul privat al municipiului Câmpulung Moldovenesc în vederea casării, demolării și valorificării, aducem următoarele precizări:

* în baza contractului nr. 12632 din 14.11.2001 terenul cu suprafață de 1360 mp a fost concesionat către SC IȚCO IOAN SRL. Ulterior, în baza autorizației 80/14.08.2002 au fost executate lucrări de construire la o parte din obiectivele *stână turistică, casă țărănească cu anexe și scenă pentru spectacole*.
* în anul 2005 societatea și-a schimbat denumirea în SC GROUP MANAGEMENT IPI BUCOVINA SRL.
* motivat de neplata redevențelor și restanțelor datorate bugetului local au fost întreprinse demersurile necesare și la data de 07.02.2020, dosar 156/2018, s-a procedat la predarea silită către Municipiul Câmpulung Moldovenesc a terenului concesionat și a construcției edificate pe acest teren.
* construcția nu a fost folosită de o lungă perioadă de timp, ceea ce a dus la degradarea accentuată a acesteia, prezintă risc de prăbușire și constituie un real pericol pentru cetățeni. Clădirea este distrusă în proporție de 80%, parțial fără învelitoare, fără instalații electrice, sanitare și de încălzire, iar finisajele sunt distruse în totalitate.

Prin HCL 46/2020 a fost aprobată scoaterea din funcțiune a unui imobil din domeniul privat al municipiului Câmpulung Moldovenesc în vederea casării, demolării și valorificării am avut în vedere riscul de prăbușire și un real pericol pentru cetățeni prezentate de construcția din strada N. Bălcescu.

Prin adresa nr. 826/10/5/2020 Instituția Prefectului - Județul Suceava a solicitat prezentarea de documente din care să rezulte că imobilul este inventariat în domeniul privat al Municipiului Câmpulung Moldovenesc pentru clădire. Totodată, expertizarea clădirii. La acea data nu au putut fi prezentate documentele solicitate.

Pentru rezolvarea situației, a fost revocată HCL 46/2020, a fost actualizat inventarul domeniului privat al municipiului, a fost înscrisă în CF construcția și a fost întocmită expertiza.

Expertul tehnic recomandă demolarea clădirii motivat de aceleași argumente care au stat la baza adoptării HCL 46/2020. Totodată, menționează că starea tehnică actuală a construcției din punct de vedere al cerinței de rezistență și stabilitate nu este corespunzătoare în raport cu destinația. De asemeni, consolidarea infrastructurii existente implică costuri comparabile sau chiar mai mari cu cele de realizare a unei construcții noi.

Având în vedere cele de mai sus și faptul că imobilul nu își mai îndeplinește rolul funcțional și, prezintă risc de prăbușire și constituie un real pericol pentru cetățeni. În consecință, trebuie casată, demolată iar materialul rezultat, valorificat.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**  Istrate Luminița | **Serviciul patrimoniu,**  Zdrob George Steluț |